પૉઝિટિવ વાંચનની સાથે સેવન્થ સ્ટાન્ડર્ડમાં ભણતી જાહ્નવી તેના પપ્પા પલ્લવ પંડ્યા સાથે સુસાઇડ અવેરનેસના શો કરવા તેમની સાથે જતી હતી. જાહ્નવી ઉમેરે છે, ‘પપ્પાએ અને ઇન્ડિયન આઇડલના વિનર અભિજિત સાવંતે મળીને એક સુસાઇડ અવેરનેસ ગીત પણ તૈયાર કર્યું છે. અમે ફ્રી કાઉન્સેલિંગ કરતાં. ત્યાર પછી નવમા અને દસમા ધોરણના સ્ટુડન્ટ્સને ભણવાના મુદ્દે જે પ્રેશર રહે છે એ માટેનો એક પ્રોગ્રામ અમે તૈયાર કર્યો, ‘મૈં ટેન્થ મેં હૂં, ટેન્શન મેં નહીં.’ હૉલ બુક કરાવવાથી માંડી ન્યુઝપેપરમાં ઍડ, ગીત, ઍનિમેશન તમામ ખર્ચ કરી અમે પ્રિલિમિનરી એક્ઝામિનેશન વખતે સ્કૂલોમાં આવા ફ્રી પ્રોગ્રામ્સ કન્ડક્ટ કરતાં. એ વખતે હું પોતે પણ ટેન્થમાં હતી. આ બધાની સાથે મારું વાંચન વધતું જતું હતું. લીડરશિપ બુક્સ વાંચતી ત્યારે એમાં હિન્દુ ધર્મની ગીતાનો ઉલ્લેખ આવતો. એટલે મેં નેટ પર સર્ચ કર્યું. આખી દુનિયામાં રિલિજિયસ બુકના રેટિંગ તરીકે ગીતા નંબર વન અને દુનિયામાં ટૉપ ૧૦૦ બેસ્ટ લખેલાં પુસ્તકોમાં ગીતા છઠ્ઠા નંબર પર આવે છે. એટલે મને વિચાર આવ્યો કે શા માટે હું ગીતા ન વાંચું? અને મેં મહાત્મા ગાંધી તેમ જ ઇસ્કૉનની ગીતા ઇંગ્લિશમાં, ત્યાર બાદ હિન્દી, ગુજરાતી એમ બધું મળીને છ ગીતા વાંચી.’